Սակայն մի բաժակ ջրում բարձրացված այս մեծ փոթորիկի շրջանակներում ամենաանհասկանալին պիտի համարվի «Ժառանգություն» կուսակցության պահվածքը: Բանն այն է, որ այդ կուսակցության փոխնախագահ Արմեն Մարտիրոսյանը տեղեկացրել է, որ իրենք նույնպես ողջունում են Հայրիկյանի նախաձեռնությունը, բայց միանալու մասին ոչինչ ասել չի կարող, քանի որ կուսակցությունում այդ հարցը չի քննարկվել: Եվ հիմա անհասկանալի է մնում պարզագույն մի բան` եթե քննարկում չի եղել, ապա «Ժառանգությունը» Հայրիկյանի ի՞նչն է ողջունում: Գուցե նիստ գումարվեր ու նիստում որոշեին, որ դատապարտում են ԱԻՄ առաջնորդին և Սահմանադրության փոփոխության նախաձեռնությունը: Այդ ինչպե՞ս հանկարծ որոշեցին, որ հացադուլն անպայման պիտի գովասանքի ու խրախուսման արժանանա: